
Esselamu alejkum, evo pitanje.


Shodno hadisu Božijeg poslanika Muhammeda a.s. da je čovjek pastir u svojoj porodici, žena pastirica u svojoj kući…. i svako će biti pitan za svoje stado; zanima me u kojoj mjeri se i da li se uopće taj ***[hadis](https://pitajucene.com/search/Hadis/questions/ "Pretraži pitanja o hadisima")*** odnosi na ženu koja živi u zajednici sa svekrvom i koja u suštini vodi glavnu riječ u kući što se održavanja i općenito kuće tiče? Da li se u takvim situacijama svekrva ili snaha smatraju pastiricom kuće?


Hvala puno na odgovoru.


* 
* 
* 
* 
* 
* 
* 

 
Da li je svekrva ili snaha pastirica u kući?

Ve alejkumus selamu ve rahmetullahi…


Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** se odnosi na ženu/suprugu koja odgaja svoju djecu, i usmjerava ih na Pravi put. To je prevashodno ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** Pastirice, i ovog hadisa.


Ako je situacija takva da žena živi sa svekrvom, njeno jeste da odgaja svoju djecu, i ostalo što može uraditi po kući. Naravno da je u takvoj situaciji svekrva dominantna, ali djecu ne odgaja svekrva/nana, nego majka. I za to će majka biti pitana, ne svekrva.


Dakle, suština ovog hadisa jeste da svako ima svoje polje odgovornosti. A, ako se desi situacija da žena živi sa svekrvom, obje imaju svoje polje djelovanja, i pitanje Ko je tu pastirica je ovdje samo formalnog karaktera.


Suština je, još jednom, da svako uradi najbolje ono čime je zadužen, i za šta će ga Allah pitati…


Majka je odgovorna za djecu, svekrva za kuću.


Allah najbolje zna…


